1983R2213 — SL — 06.01.2005 — 006.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (EGS) št. 2213/83 z dne 28. julija 1983 o standardih kakovosti za ►M7 ————— ◄ radič za siljenje (witloof) (UL L 213, 4.8.1983, p.13)

spremenjena z:







(*) Ta akt ni bil nikoli objavljen v slovenščini.









▼B

UREDBA KOMISIJE (EGS) št. 2213/83

z dne 28. julija 1983

o standardih kakovosti za ►M7 ————— ◄ radič za siljenje (witloof)







KOMISIJA EVROPSKIH SKUPNOSTI JE ob upoštevanju pogodbe o ustanovitvi Evropske gospodarske skupnosti, ob upoštevanju Uredbe Sveta (EGS) št. 1035/72 z dne 18. maja 1972 o skupni ureditvi trga za sadje in zelenjavo ( 1 ), kakor je bila nazadnje spremenjena z Uredbo (EGS) št. 1738/82 ( 2 ), in zlasti člena 2(3) Uredbe, ker so standardi kakovosti za čebulo določeni v Prilogi II/6 Uredbe št. 23 ( 3 ); ker so bili ti standardi spremenjeni z Uredbo št. 87/64 (EGS) ( 4 ); ker so standardi kakovosti za radič za siljenje (witloof) določeni v Prilogi I/2 k Uredbi št. 58 ( 5 ); ker je prišlo do razvoja v proizvodnji in trženju teh proizvodov, zlasti glede zahtev trgov na debelo in potrošniških trgov; ker je treba skupne standarde kakovosti za čebulo in radič za siljenje (witloof) torej spremeniti, da bi upoštevali te nove zahteve; ker take spremembe zahtevajo spremenjeno opredelitev dodatnega kakovostnega razreda, kot je določen z Uredbo Sveta št. 1194/69/EGS ( 6 ); ker je treba pri opredelitvi takega razreda upoštevati ekonomski pomen proizvodov za proizvajalce in potrebo po izpolnjevanju zahtev potrošnikov; ker se standardi uporabljajo na vseh stopnjah trženja; ker lahko prevoz na dolge razdalje, skladiščenje za določen čas ali rokovanje s proizvodi povzročijo poslabšanje zaradi biološkega razvoja proizvodov ali njihove pokvarljivosti; ker je treba torej upoštevati tako poslabšanje pri uporabi standardov na stopnjah trženja po odpošiljanju; ker je treba samo pri proizvodih v razredu „ekstra“, ki morajo biti zlasti skrbno sortirani in pakirani, dopustiti le izgubo svežosti in čvrstosti; ker je treba zaradi večje jasnosti in pravne varnosti pri uporabi tako spremenjene standarde izdati v obliki prečiščenega besedila; ker so ukrepi, predpisani s to uredbo, v skladu z mnenjem Upravljalnega odbora za sadje in zelenjavo, SPREJELA NASLEDNJO UREDBO:







Člen 1

▼M7

Standard kakovosti za radič za siljenje (witloof), ki sodi pod oznako KN 0705 21 00, je naveden v Prilogi k tej uredbi.

▼B

Ti standardi se uporabljajo na vseh stopnjah trženja pod pogoji iz Uredbe (EGS) št. 1035/72.

Vendar pa lahko na stopnjah po odpošiljanju proizvod v primerjavi s predpisanimi standardi:

— kaže rahlo pomanjkanje svežosti in trdnosti, in/ali

— kaže manjše poslabšanje zaradi biološkega razvoja ali pokvarljivosti proizvodov, razen pri proizvodih „ekstra“.

Člen 2

1. Besedilo „čebule“ v členu 2 Uredbe št. 23 in besedilo „radič za siljenje“ v členu 1 Uredbe št. 211/66/EGS se črta.

2. Razveljavijo se Priloga II/6 k Uredbi št. 23 in Priloga I/2 k Uredbi št. 58 ter prilogi II in III k Uredbi (EGS) št. 1194/69.

Člen 3

Ta uredba začne veljati 1. septembra 1983.

Ta uredba je obvezujoča v celoti in se neposredno uporablja v vseh državah članicah.









▼M7

PRILOGA

▼B

STANDARDI KAKOVOSTI ZA RADIČ ZA SILJENJE

I. OPREDELITEV PROIZVODA

Ta standard se uporablja za radič, t.j. poganjke radiča, siljenega iz korenin sort (kultivarjev) radiča za siljenje, ki izhaja iz Cichorium intybus L. var. foliosum HEGI, namenjenega za dobavo potrošniku svežega, pri čemer je izključen radič za siljenje za industrijsko predelavo.

II. DOLOČBE O KAKOVOSTI

Namen tega standarda je določiti zahteve kakovosti za radič za siljenje po pripravi in pakiranju.

A. Minimalne zahteve

V skladu s posebnimi določbami za vsak razred in dovoljena odstopanja, mora biti radič v vseh razredih:

— cel,

— zdrav; proizvod, ki gnije ali se kvari, tako da ni primeren za uporabo, je izključen,

— brez rdečkastega razbarvanja, ozeblin ali sledi poškodb,

— brez poškodb, ki jih povzročijo glodalci ali bolezni,

— brez poškodb, ki jih povzročijo insekti ali drugi paraziti,

— brez zametkov cvetnih stebel, daljših od treh četrtin dolžine radiča,

— čist, zlasti brez listov, umazanih od prsti in praktično brez kakršnih koli vidnih tujih delcev,

— bled, t.j. bel do rumenkasto bele barve,

— čisto odrezan ali čisto odlomljen pri korenu,

— svežega videza,

— brez odvečne zunanje vlage,

— brez tujega vonja in/ali okusa.

Razvitost in stanje radiča morata biti taka, da radič:

— prenese transport in rokovanje, in

— pride v zadovoljivem stanju v namembni kraj.

B. Razvrstitev

Radič razvrščamo v naslednje štiri razrede:

(i) razred „ekstra“:

Radič tega razreda mora biti odlične kakovosti. Zlasti:

— mora biti pravilno oblikovan,

— mora biti čvrst,

— imeti mora zaprte glavice, t.j. glavice z ostrim, dobro zaprtim vrhom,

— zunanji listi morajo segati vsaj do treh četrtin dolžine radiča,

— ne sme biti zelenkastega ali steklastega videza.

(ii) razred I:

Radič tega razreda mora biti dobre kakovosti. Zlasti:

— mora biti zadosti čvrst,

— zunanji listi morajo segati vsaj do polovice dolžine radiča,

— ne sme biti zelenkastega ali steklastega videza.

Lahko ima manj pravilno obliko in vrh, premer razprtosti konice ne sme presegati največjega premera radiča za več kot eno petino, lahko je manj čvrst in zaprt kot razred „ekstra“.

(iii) razred II:

V tem razredu je radič, ki ne izpolnjuje zahtev za višje razrede, izpolnjuje pa spodaj navedene minimalne zahteve.

Lahko ima naslednje pomanjkljivosti:

— je rahlo nepravilne oblike,

— je rahlo zelenkast na konicah listov,

— je rahlo odprt na vrhu, premer razprtosti konice ne presega največjega premera radiča za več kot eno tretjino.

▼M2

Poleg tega lahko ta razred vključuje radič nepravilne oblike, če je pakiran ločeno v homogeno embalažo in izpolnjuje vse druge zahteve, predpisane za razred.

▼M5 —————

▼B

III. DOLOČBE O VELIKOSTI

Velikost se določa, prvič, s premerom najširšega prereza pod pravim kotom na vzdolžno os, ter drugič, z dolžino. Za vsak razred so velikosti določene kot sledi:







(cm) Ekstra I II ►M5 III ◄ Najmanjši premer — radič, krajši od 14 cm 2,5 2,5 2,5 ►M5 ◄ — radič, dolg 14 cm ali več 3 3 2,5 ►M5 ◄ Največji premer 6 8 – ►M5 – ◄ Najmanjša dolžina 9 9 9 (1) ►M5 9 ◄ Največja dolžina 17 20 24 ►M5 24 ◄ (1) Vendar se radič dolžine med 6 in 12 cm lahko vključi v razreda II ►M5 in III ◄ , če je na pakiranju navedba največje in najmanjše dolžine radiča, ki ga pakiranje vsebuje.

V vsakem pakiranju:

(i) največja dovoljena razlika med dolžinami poganjkov radiča je 5 cm za razred „ekstra“, 8 cm za razred I in 10 cm za razreda II ►M5 ————— ◄ ;

(ii) največja dovoljena razlika med premeri poganjkov radiča je 2,5 cm za razred „ekstra“, 4 cm za razred I in 5 cm za razred II. ►M5 ————— ◄

IV. DOLOČBE O DOVOLJENIH ODSTOPANJIH

Za proizvode, ki ne izpolnjujejo zahtev za svoj razred, naveden na vsaki enoti pakiranja, so dovoljena odstopanja glede kakovosti in velikosti.

A. Dovoljena odstopanja od kakovosti

(i) razred „ekstra“:

5 % poganjkov radiča po številu ali masi, ki ne izpolnjuje zahtev za ta razred, vendar izpolnjuje zahteve za razred I, ali izjemoma, ki je znotraj dovoljenih odstopanj vrednosti za ta razred.

(ii) razred I:

10 % poganjkov radiča po številu ali masi, ki ne izpolnjuje zahtev za ta razred, vendar izpolnjuje zahteve za razred II, ali izjemoma, ki je znotraj dovoljenih odstopanj vrednosti za ta razred.

(iii) razred II:

10 % poganjkov radiča po številu ali masi, ki ne izpolnjujejo zahtev za ta razred, niti ne minimalnih zahtev, razen proizvodov, ki so gnili ali kakorkoli drugače pokvarjeni, kar jih naredi neprimerne za uživanje.

▼M5 —————

▼B

B. Odstopanja od velikosti:

Za vse razrede: 10 % poganjkov radiča po številu ali masi, katerih dolžina ali premer sta največ 1 cm nad ali pod merami za velikostne razrede, navedene v oddelku III. Vendar za najmanjši premer ni dovoljenih odstopanj.

V. DOLOČBE O PREDSTAVITVI

A. Izenačenost

Vsebina vsakega pakiranja mora biti izenačena in mora vsebovati le radič istega izvora, kakovosti sorte in velikosti.

▼M5 —————

▼B

Celotna vsebina pakiranja mora biti taka, kot so vidni deli vsebine vsakega pakiranja.

▼M8

Ne glede na prejšnje določbe iz te točke so v prodajnih enotah pakiranja z ► neto teža treh kilogramov ali manj ◄ , zajeti s to uredbo, lahko mešani z različnimi vrstami svežega sadja in zelenjave, če so izpolnjeni pogoji iz Uredbe Komisije (ES) št. 48/2003 ( 7 ).

▼B

B. Predstavitev

Radič, uvrščen v razred „ekstra“ in razreda I in II mora biti zložen:

— ali v enakomernih plasteh,

— ali v majhnih pakiranjih.

▼M2

Radič nepravilne oblike razreda II ►M5 ————— ◄ mora biti pakiran v enoto pakiranja mase 7 kilogramov ali več.

▼B

C. Pakiranje

Radič mora biti pakiran tako, da je ustrezno zavarovan.

Če je predstavljen v lesenih zabojčkih, mora biti od stranic zabojčka ločen z zaščitnim materialom.

Notranji material pakiranja mora biti nov, čist in takšne kakovosti, da preprečuje poškodbe proizvodov od zunaj in znotraj. Dovoljena je uporaba takšnih materialov, ki nosijo trgovske oznake (etikete, žigi), če se pri tiskanju in lepljenju uporabljajo nestrupena črnila ali lepila.

Na pakiranjih ne sme biti nobene tuje snovi.

▼M10

Nalepke, ki so posamezno nalepljene na proizvod, so take, da po odstranitvi ne puščajo vidnih sledi lepila niti ne povzročajo poškodb na lupini.

▼B

VI. DOLOČBE O OZNAČEVANJU

Na vsakem pakiranju morajo biti na isti strani združeni čitljivi in neizbrisljivi naslednji podatki, ki so vidni z zunanje strani:

▼M10

A. Identifikacija

Ime in naslov pakirnice in/ali odpremnikaTa navedba se lahko nadomesti:

— za vsa pakiranja z izjemo predpakirne embalaže z uradno izdano ali sprejeto kodno oznako, ki predstavlja pakirnico in/ali odpremnika, navedeno poleg sklicevanja na „Pakirnica in/ali odpremnik“ (ali ustrezne okrajšave);

— samo za predpakirno embalažo z imenom in naslovom prodajalca, ki ima sedež v Skupnosti, navedenim poleg navedbe „Pakirano za:“ ali enakovredno navedbo. V tem primeru označevanje vključuje tudi kodo, ki predstavlja pakirnico in/ali odpremnika. Prodajalec navede vse podatke, ki jih inšpekcijski organ šteje za potrebne v zvezi s pomenom te kode.

▼B

B. Vrsta proizvoda

„Radič witloof“ ali „radič za siljenje“, če vsebina ni vidna od zunaj.

C. Poreklo proizvoda

Država izvora in, po želji, pridelovalno območje, ali državno, regionalno ali lokalno ime kraja.

D. Trgovinske značilnosti

▼M2

— razred in, v primeru razreda II, besedi „nepravilna oblika“ kjer je ustrezno, in po izbiri enakovredni nacionalni opis,

▼B

— največja in najmanjša dolžina za radič razredov II ►M5 ————— ◄ , samo za radič dolžine med 6 in 12 cm.

E. Uradni kontrolni znak (neobvezno)

▼M10

Na pakiranjih niso potrebni podatki, navedeni v prvem pododstavku, če vsebujejo prodajna pakiranja, ki so jasno vidna od zunaj, in so na vsej označeni navedeni podatki. Ta pakiranja naj ne bi imela nobenih navedb, ki bi lahko zavajale. Kadar so ta pakiranja paletna, se podatki navedejo na obvestilu, nameščenem na očitnem mestu na vsaj dveh straneh palete.